section_heading: Životopis
paragraph_text: Rodio se u Zagrebu 27. prosinca 1973., gdje je pohađao osnovnu i srednju školu. Usporedno s obrazovanjem, od osnovnoškolske dobi veslao je na jezeru Jarun. Kao osvajač nekoliko državnih prvenstava u veslanju, 1991. godine, malo prije Raspada Jugoslavije, primljen u Jugoslavensku juniorsku reprezentaciju, za koju je jedini nastup ostvario na Svjetskom juniorskom prvenstvu 1991. u katalonskom gradu Banyolesu.